recursal/SuperWikiNEXT-32B huggingface dataset:
Chapeau
**Chapeau** adalah sebuah kampung di wilayah Quebec, Kanada, terletak di sepanjang Terusan Culbute di Sungai Ottawa di perbandaran L'Isle-aux-Allumettes di Perbandaran Kounti Wilayah Pontiac.

Terdapat spekulasi mengenai asal sebenar nama "Chapeau" (Perancis untuk "topi "). Ia telah hipotesis bahawa geografi kampung samar-samar menyerupai bentuk topi dengan tiga tepi rata. Atau nama ini mungkin datang dari gunung batu di Sungai Ottawa dalam bentuk penutup kepala tentera Perancis. Menurut sumber-sumber lain, Chapeau mengingatkan kembali bentuk gaya rambut yang pelik bagi seorang ketua asli Amerika. Ia juga boleh datang dari nama keluarga Perancis Chappeau dan Chapeau, biasa pada zaman Perancis Baru. Walau bagaimanapun, tiada penjelasan ini boleh dianggap sebagai muktamad.

Sejarah
-------

Pada tahun 1874, perkampungan Chapeau dipisahkan dari Perbandaran Île-aux-Allumettes dan membentuk perbandaran. Pada 30 Disember 1998, perbandaran Chapeau Village, bersama-sama dengan majlis-majlis perbandaran bandar L'Isle-aux-Allumettes dan L'Isle-aux-Allumettes-Partie-Est, telah digabungkan kembali sebagai Perbandaran yang baru L'Isle-aux -Allumettes.

In 1883 the Chapeau hotel was built on Main Street by Agapit Maloney, which he owned and operated until 1918, when he died. Fred Meilleur bought the hotel in the 1940s, which became "Fred's Restaurant-Hotel".

Pada tahun 1883 hotel Chapeau telah dibina di Jalan Utama oleh Agapit Maloney, yang memiliki dan mengendalikannya sehingga tahun 1918, apabila beliau meninggal dunia. Fred Meilleur membeli hotel tersebut pada tahun 1940-an, yang menjadi "Fred Hotel-Restoran".

Pada 26 Ogos 2008, Fred Hotel-Restoran dan bangunan bersebelahan telah musnah oleh kebakaran semalaman. Restoran-hotel merupakan mercu tanda bersejarah tempatan yang dimiliki oleh Fred Meilleur sejak tahun 1940-an dan telah dijual kepada pemilik baru, sebelum terbakar. Fred Meilleur meninggal dunia pada Februari 2009.

Rujukan
-------

1. 1 2  "Municipalité de village de Chapeau" (dalam bahasa French). Commission de toponymie du Québec. Diarkibkan daripada yang asal pada 2016-03-03. Dicapai pada 2008-04-14.CS1 maint: unrecognized language (link)
2. ↑  Liam Casey, *Chapeau landmark razed by fire*, The Ottawa Citizen, 2008-08-26 (Online edition)

Koordinat: 45°54′46.7″N 77°4′30″W﻿ / ﻿45.912972°N 77.07500°W﻿ / 45.912972; -77.07500
**Klon Grand Theft Auto** (sering dipendekkan kepada **klon GTA**) ialah subgenre permainan video pengembaraan aksi dunia terbuka, dicirikan oleh persamaan mereka dengan siri Grand Theft Auto sama ada dalam permainan, atau reka bentuk keseluruhan. Dalam jenis permainan dunia terbuka ini, pemain boleh mencari dan menggunakan pelbagai kenderaan dan senjata semasa merayau dengan bebas dalam persekitaran dunia terbuka. Objektif klon Grand Theft Auto adalah untuk melengkapkan urutan misi teras yang melibatkan pemanduan dan menembak, tetapi selalunya misi sampingan dan permainan mini ditambah untuk meningkatkan nilai main semula. Jalan cerita permainan dalam subgenre ini biasanya mempunyai tema jenayah, keganasan dan unsur kontroversi lain seperti dadah dan kandungan seksual eksplisit yang kuat. 

Subgenre ini berasal dari permainan pengembaraan aksi dunia terbuka yang dipopularkan di Eropah (dan khususnya United Kingdom) sepanjang 1980-an dan 1990-an. Keluaran Grand Theft Auto (1997) menandakan kejayaan komersial utama untuk reka bentuk permainan terbuka di Amerika Utara, dan menampilkan tema jenayah yang lebih boleh dipasarkan. Tetapi populariti sekuel 3D Grand Theft Auto III pada tahun 2001 yang membawa kepada penyebaran meluas set konvensyen permainan yang lebih spesifik yang konsisten dengan subgenre. Subgenre kini termasuk banyak permainan daripada pembangun yang berbeza di seluruh dunia di mana pemain boleh mengawal pelbagai jenis kenderaan dan senjata. Subgenre telah berkembang dengan tahap perincian alam sekitar yang lebih tinggi dan tingkah laku yang lebih realistik.

Memandangkan penggunaan istilah "klon" selalunya mempunyai konotasi negatif dan boleh dilihat sebagai kontroversi, pengulas telah menghasilkan nama lain untuk subgenre tersebut. Terminologi yang sama untuk genre lain, seperti "Donkey Kong-type" dan "Doom clone", telah memberi laluan kepada bahasa yang lebih neutral. Nama seperti "permainan kotak pasir," walau bagaimanapun, digunakan pada julat permainan yang lebih luas yang tidak berkongsi ciri utama siri Grand Theft Auto.

Lihat juga
----------

* Permainan simulasi kenderaan
* Permainan perlumbaan
**Naser Jason Abdo** merupakan seorang tentera muslim dalam Angkatan Tentera Amerika Syarikat. Naser berasal dari kawasan Dallas berusia 21 tahun.

Ditangkap memiliki alatan membuat bom
-------------------------------------

Pada 27 Julai 2011, beliau ditangkap di sebuah motel di Killeen, berhampiran pangkalan tentera Fort Hood, Texas kerana mempunyai materi membuat bom, dan artikel jihad. Akhbar The Guardian melaporkan dia memiliki materi ledakan mesin gun tanpa asap(?). 

Sejak 4 Julai dia menghilangkan diri dari Fort Campbell, Kentucky. Dua tentera lain turut ditangkap setelah mendapat maklumat.

Sejak 2010, namanya diperhatikan kerana enggan menyertai kerahan tenaga tentera Amerika Syarikat ke Iraq atau Afghanistan  dengan alasan standard Islam melarang berbuat demikian. Tetapi ditahan kerana kesalahan lain iaitu aktiviti pornografi kanak-kanak di Kentucky.

Fort Hood adalah tempat tembakan maut pada 5 November 2009 yang membunuh 13 orang dan 23 yang lain cedera. Nidal Malik Hasan seorang mejar Tentera Darat Amerika Syarikat bertindak tekad berkemungkinan terpengaruh dengan idea-idea Anwar al-Awlaki.

Rujukan
-------

1. ↑  Dituduh Siapkan Serangan, Seorang Tentara AS Ditangkap Dekat Fort Hood
Dalam sains ketenteraan peluru berpandu, **kemungkinan ralat bulatan** atau *circular error probable* adalah ukuran mudah ketepatan sesuatu sistem senjata.

Hentaman peluru hampir dengan sasaran cenderung mengikut taburan normal sekitar titik sasaran, dengan kebanyakannya agak dekat, semakin jauh dan jauh, dan amat sedikit amat jauh.

Pakar mathematik menggambarkan ciri-ciri pola ini menurut sisihan piawainya, tetapi kaedah yang lebih mudah adalah menyatakan garispusat bulatan yang dalamnya terdapat 50% tembakan akan kena. Jejari adalah Kemungkinan ralat bulatan "circular error probable", biasanya dipendekkan kepada **CEP**.

Untuk kebanyakan senjata, CEP meningkat dengan jarak, jadi ia patut dinyatakan untuk jarak tertentu, atau pada sudut tertentu.

Dalam kes peluru yang menghentam pada sudut cetek pada permukaan bumi, pola melonjong menjadi bujur. Ini boleh dibayangkan sebagai bujur yang dibentuk oleh satah permukaan Bumi bersudut tepat dengan kon ralat. Dalam kes ini, CEP digambarkan sebagai apa akan berlaku jika peluru menghentam permukaan secara menegak, dan ia mesti disedari bahawa pada sudut cetek ia akan membujur. 

Ia patut diingati bahawa konsep CEP hanya bermakna sekiranya tersasar dibahagi samarata. Ini biasanya tidak benar untuk peluru panduan jitu "precision-guided munitions".

Satu lagi perkara penting untuk diingati mengenai CEP adalah jika 50% peluru menghentam dalam bulatan, jadi 50% yang lain mendarat di luarnya!
Nebula Kepala Kuda. Titik cahaya cerah di tengah kiri ialah bintang Alnitak.
Nebula Kepala Kuda dilihat lebhi dekat
Nebula Kepala Kuda
**Nebula Kepala Kuda** (Inggeris: *Horsehead Nebula*, juga dikenali sebagai **Barnard 33** dalam nebula cerah **IC 434**) adalah sebuah nebula gelap di buruj Belantik yang terletak berhampiran bintang Alnitak atau Sigma (ς) Orionis iaitu bintang terkiri dalam deretan Bintang Tiga Beradik atau tali pinggang Orion si pemburu dalam legenda Yunani purba. Jaraknya dianggarkan 1,500 tahun cahaya dari Bumi.

Nebula ini mendapat namanya daripada bentuk gumpalan awan gas dan debu antara najam tebal lagi gelap yang menyekat sumber cahaya di belakangnya. Ia adalah sebahagian daripada Kompleks Awan Molekul Belantik yang turut merangkumi Nebula Belantik, Gelung Barnard, dll. Bentuknya seperti kepala kuda itu pertama kali dikesan pada 1888 oleh Williamina Fleming di atas plat fotograf B2312 yang diambil di Balai Cerap Kolej Harvard.

Cahaya merah pada nebula itu berasal dari gas hidrogen yang diionkan oleh sinaran kuat dari Alnitak.

Pautan luar
-----------

* The Horsehead Nebula @ The Electronic Sky
* Hubble Observes the Horsehead Nebula
* The discovery of early photographs of the Horsehead nebula, by Waldee and Hazen
* The Horsehead Nebula in the 19th Century, by Waldee
* Detection of new nebulae by photography, by Pickering
* Horsehead Nebula at ESA/Hubble
* The Horsehead Nebula at the Astro-Photography site of Mr. T. Yoshida.
* The Horsehead-Nebula and neighboring structures in a classical view
* The Horsehead Nebula on interactive astro-photography survey at Wikisky.org
* The Horsehead-Nebula imaged with a semiprofessional amateur-telescope
Pancaran Nebula Triangulum NGC 604 terletak di dalam lengan berputar Galaksi M33, yang terletak sejauh 2.7 juta tahun cahaya dari Bumi. Nebula ini merupakan kawasan terbentuknya bintang-bintang.
Nebula Mata Kucing yang seolah-olah sekuntum bunga ros merupakan salah satu contoh nebula planet.
Nebula Ketam merupakan satu contoh sisa-sisa supernova.
**Nebula** (Tulisan Jawi: **نيبولا** ) (Latin: "awan") merupakan awan antara najam yang terdiri daripada debu, gas, dan plasma. Pada awalnya *nebula* merujuk pada nama umum yang diberikan untuk semua objek astronomi yang terbentang di langit, termasuk galaksi di luar Bima Sakti (beberapa contoh penggunaan nama lama masih digunakan seperti Galaksi Andromeda dirujuk sebagai Nebula Andromeda sebelum galaksi ditemui oleh Edwin Hubble).

Pembentukan nebula
------------------

Kawasan H II merupakan tempat kelahiran bintang-bintang. Ia terbentuk ketika awan molekul yang sangat besar meletup dengan disebabkan oleh daya gravitinya sendiri. Seringkali kejadian ini disebabkan oleh pengaruh letupan supernova yang berada berdekatannya. Apabila awan meletup dan berkecai, ia membentuk sehingga ratusan bintang baru. Bintang yang baru terbentuk mengionkan gas yang ada di sekitarnya lalu terciptalah nebula pancaran.

Nebula juga terbentuk disebabkan oleh kematian bintang. Sebuah bintang yang sedang mengalami perubahan ke tahap bintang kerdil putih dan memancarkan bahagian paling luarnya untuk membentuk nebula planet. Nova dan supernova juga dapat menciptakan nebula yang dikenal sebagai sisa-sisa nova dan sisa-sisa supernova.

Jenis-jenis nebula
------------------

* Nebula planet
* Sisa-sisa supernova

Galeri
------

* 
* 
* 
* 
* 
* 
*

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Nebula*** |

* fusedweb.pppl.gov
* Maklumat berkenaan pembentukan bintang
* Jadual objek-objek Messier
* Pusat Pemerhatian Kebangsaan Langkasi @ ANGKASA Diarkibkan 2008-12-28 di Wayback Machine
**Nefron** ialah struktur kecil dari buah pinggang. Ia terdiri daripada korpuskel renal dan tubul renal. Korpuskel terdiri dariapada segumpal kapilari bernama glomerulus dan suatu struktur berbentuk cawan bernama kapsul Bowman. Tubul renal memanjang dari kapsul. Kapsul dan tubul bersambung dan terdiri daripada sel-sel epitelium dengan lumen. Seorang dewasa sihat memiliki 1 ke 1.5 juta nefron di setiap buah pinggang.:22 Darah ditapis ketika melalui tiga laipsan nefron: sel endotelium di dinding kapilari, membran asas dan di antara cuaran kaki di podosit di dinding kapsul. Tubul nefron memiliki kapilari peritubul bersebelahan yang mengalir keliling kawasan menurun dan menaik tubul. Ketika bendalir kapsul mengalir ke tubul, bendalir diproses oleh sel epitelium di tubul: air diserap semula dan bahan-bahan saling bertukaran (ditambah atau dibuang); pertama, dengan bendalir ruang-antara di luar tubul, dan kemudiannya ke plasma di kapilari peritubul. Proses ini mengawal isi padu bendalir badan dan pelbagai bahan-bahan dalam badan. Di peringkat akhir, bendalir akhir, air kencing, keluar, dan terdiri daripada air, sisa metabolisme dan toksin.

Penyakit-penyakit nefron lazimnya mengganggu glomerulus atau tubul. Penyakit-penyakit glomerulus termasuk nefropati diabetis, glomerulonefritis dan nefropati IgA sementara penyakit yang mengenai tubul termasuk nekrosis tubul akut and penyakit buah pinggang polisistik.

Rujukan
-------

1. ↑  Lote, Christopher J. (2012). *Principles of Renal Physiology, 5th edition*. Springer.

Pautan luar
-----------

* Media berkenaan Nefron di Wikimedia Commons
**Cindaku**, yang juga dikenali sebagai harimau jadian, merupakan makhluk mitologi yang disifatkan sebagai jelmaan manusia yang boleh berubah menjadi setengah harimau dan boleh berdiri seperti manusia atau serigala jadian versi Indonesia. Menurut lagenda, Cindaku dikenali sebagai manusia yang mempunyai ilmu magis, ilmu yang dapat diwarisinya secara turun temurun daripada warisan nenek moyang mereka.

Sejarah
-------

Harimau amat dihormati oleh orang Minangkabau sehingga haiwan itu dipanggil *Datuak* atau *Inyiak*. Datuak kemudiannya menjadi inspirasi aliran silat iaitu *silek harimau*. Pertahanan diri ini menggunakan senjata yang dipanggil "Kurambik", senjata sebilah pisau kecil seperti cakar harimau. Terdapat mitos yang mengatakan bahawa pejuang yang mengawal aliran ini boleh berubah menjadi harimau.

Dalam cerita, pada zaman dahulu ada seorang pendekar yang tinggal di salah satu gua di lembah Harau, Payakumbuh. Pendekar itu menguasai silat harimau dan melakukan penjimatan panjang yang membolehkannya mengubah bentuknya menjadi harimau jadian. Ia menguasai kawasan Gunung Marapi dan Gunung Singgalang. Sampai sekarang, Cindaku dipercayai masih wujud di alam Minang.

Dalam mitos lain, makhluk ini bukanlah manusia terkutuk, tetapi seorang yang mempunyai sihir murni dari nenek moyangnya.

Rujukan
-------

1. ↑  Makhluk Mitologi Cindaku. Kumparan.com
2. ↑  Cindaku Kekuatan Harimau Warisan Neneng Moyang Pada *indozone* 30 Agustus 2019
3. ↑  Makhluk Mitologi Cindaku, Manusia Harimau Penjaga Hutan Kerinci Jambi Pada *goodnewsfromindonesia* 29 Juli 2021
4. ↑  Budaya Menghormati Harimau dari Aceh Hingga Bengkulu. Liputan6.com
5. ↑  BAB II CERITA MITOS CINDAKU HARIMAU SUMATERA DAN OPINI MASYARAKAT. Elibrary.unikom.ac.id
**Paksaan**  atau  **kursi**  adalah amalan memaksa pihak lain untuk bertindak secara spontan ( baik melalui tindakan atau tidak bertindak ) dengan menggunakan ancaman , ganjaran , atau  intimidasi  atau bentuk lain dari tekanan atau kekuatan. Dalam undang-undang , pemaksaan termaktub sebagai kejahatan paksaan. Tindakan tersebut digunakan sebagai pengaruh , memaksa korban untuk bertindak dengan cara yang dikehendaki. Paksaan mungkin melibatkan penderitaan sebenarnya rasa sakit fizikal / kecederaan atau kerosakan psikologi dalam rangka meningkatkan  kredibiliti  ancaman. Ancaman kerosakan lebih lanjut boleh menyebabkan  kerjasama  atau  pematuhan  dari orang yang dipaksa. Penyeksaan adalah salah satu contoh yang paling ekstrim dari sakit parah adalah pemaksaan iaitu ditimbulkan sampai korban memberikan maklumat yang dikehendaki .

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Filem Cendol: Kepada Allah Aku Berserah** merupakan sebuah filem drama yang diarahkan oleh M. Subash Abdullah dan dibintangi oleh Ma’arof, Farwizah, Zack Idris. Filem ini merupakan sebuah filem bercorak drama. Filem ini telah ditayangkan kepada umum pada 19 Mei 2016.

Filem ini mula ditayangkan pada 19 Mei 2016. Filem ini ditayangkan menggunakan bahasa Melayu

Sinopsis
--------

Alia memiliki impian ingin menjadi seorang doktor tetapi apabila ibu bapanya meninggal dalam kemalangan kereta, dia dan abangnya yang kurang upaya harus mula menjual cendol di kampung untuk mencari nafkah. Untuk merealisasikan mimpi adiknya sebagai seorang doktor, abang Alia memutuskan untuk menghantarnya ke keluarga angkat supaya impiannya menjadi kenyataan.

Pelakon
-------

Para pelakon yang berlakon di dalam filem ini termasuk Ma’arof, Farwizah, Zack Idris

Penerbitan
----------

*Filem Cendol: Kepada Allah Aku Berserah* ini dihasilkan oleh M. Subash Abdullah

Keluaran dan sambutan
---------------------

Filem ini dikelaskan sebagai PG13, iaitu memerlukan bimbingan ibu bapa untuk kanak-kanak bawah umur 13 tahun.

### Tayangan

*Filem Cendol: Kepada Allah Aku Berserah* ini ditayang di 15 panggung dan berjaya mengutip RM1.9 ribu dalam tempoh 7 hari tayangan.

### Ulasan

Runut bunyi
-----------

Anugerah
--------

Rujukan
-------

1. ↑  Tajuk : Cendol Kepada Allah Ku Serah

Pautan luar
-----------

* Filem Cendol: Kepada Allah Aku Berserah
**Kumpulan bersaudara** atau **takson bersaudara** ialah istilah filogenetik yang menandakan kerabat terdekat bagi sesuatu unit dalam pohon evolusi. Ungkapan ini paling mudah digambarkan dengan kladogram:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | 

|  |  |  |  |  |  |  |  |
| --- | --- | --- | --- | --- | --- | --- | --- |
|  | 

|  |  |
| --- | --- |
|           |   Takson A |
|  |
|  |   Takson B |
|  |

 |
|  |
|           |   Takson C |
|  |

 |
|  |

Kumpulan bersaudara kepada A ialah B; sebaliknya, kumpulan bersaudara kepada B ialah A. Kumpulan A dan kumpulan B, bersama-sama dengan semua keturunan bagi leluhur bersama paling kini, membentuk klad AB. Kumpulan bersaudara kepada klad AB ialah C.

Seluruh klad ABC sendiri merupakan subpohon kepada pohon lebih besaer, yang menyediakan lebih cabang kumpulan bersaudara yang berkaitan tetapi terpisah lebih jauh daripada nodus daun, seperti A, B, dan C.

Dalam piawaian kladistik, A, B, dan C mungkin mewakili spesimen, spesies, kelompok takson, dll. Jika yang diwakili ialah spesies, istilah *spesies bersaudara* digunakan kadang-kadang.

Istilah "kumpulan bersaudara" digunakan dalam analisis filogenetik, dan hanya kumpulan-kumpulan yang dikenal pasti dalam analisis berkenaan dilabel sebagai kumpulan bersaudara. Yang dapat dijadikan contoh ialah burung, yang kumpulan bersaudaranya kerap dikutip sebagai buaya, tetapi itu hanya benar dalam hal takson ekstan. Pohon keluarga burung berakar pada dinosaur, lalu mengesahkan sebilangan kumpulan pupus yang mencabang sebelum leluhur bersama terakhir bagi burung dan buaya. Maka, istilah *kumpulan bersauadara* mesti dilihat sebagai istilah relatif, dengan kaveat bahawa kumpulan bersaudara ialah kerabat paling dekat hanya dalam kumpulan/spesies/spesimen yang disertakan dalam analisis.

Rujukan
-------

1. ↑  Eernisse, D.J. "Introduction to Phylogeny: What is a Sister Taxon?". *Biology 404 - Evolution* (dalam bahasa Inggeris). Department of Biological Science, California State University, Fullerton. Dicapai pada 4 Januari 2012.
2. ↑  Padian, Kevin; Lindberg, David R.; Polly, Paul David (1 Mei 1994). "Cladistics and the Fossil Record: The Uses of History". *Annual Review of Earth and Planetary Sciences* (dalam bahasa Inggeris). **22** (1): 63–89. doi:10.1146/annurev.ea.22.050194.000431.
3. ↑  Kemp, T.S. (1 Januari 1988). "Haemothermia or Archosauria? The interrelationships of mammals, birds and crocodiles". *Zoological Journal of the Linnean Society* (dalam bahasa Inggeris). **92** (1): 67–104. doi:10.1111/j.1096-3642.1988.tb01527.x.
4. ↑  Hughes, J.M. "Ancient bird-crocdilian ancestor uncovered". *AVES VITAE - The lives of birds* (dalam bahasa Inggeris). Diarkibkan daripada yang asal pada 26 April 2012. Dicapai pada 4 Januari 2012. Unknown parameter `|deadurl=` ignored (bantuan)
5. ↑  Podani, J. (2010). "Taxonomy in Evolutionary Perspective - An essay on the relationships between taxonomy and evolutionary theory". *Synbiologia Hungarica* (dalam bahasa Inggeris). **5**: 1–42.

Templat:Filogenetik
| * l
* b
* s
Unit-unit dan organisasi tentera darat |
| --- |
| Elemenbawahan | 
* Tim penyerang **Ø**

* Skuad / Kru  ●

* Seksyen / Peronda  ●●

* Platun / Flight ●●●

 |
| Unit | 
* Kompeni / Bateri / Trup **|**

* Batalion / Kohort / Skuadron **||**

* Rejimen  **|||**

 |
| Formasi | 
* Briged / Grup / Wing **x**

* Divisyen / Legion **xx**

* Kor **xxx**

 |
| Pemerintahan | 
* Tentera darat medan **xxxx**

* Kumpulan tentera darat / Barisan **xxxxx**

* Rantau / Kancah **XXXXXX**

 |
| Sementara | 
* Detasmen
* Peronda
* Pasukan petugas
* Kumpulan briged
* Kolum bergerak
* Pasukan medan
* Markas tempur
* Kumpulan tempur
* Pasukan tempur rejimen

 |

Simbol standard NATO bagi sebuah Kumpulan Tentera Darat / Barisan
**Kumpulan Tentera Darat** (*Army Group*) ialah sebuah organisasi tentera yang merangkumi beberapa tentera darat medan, yang mampu bertahan untuk tempoh yang tidak ditentukan. Ia biasanya bertanggungjawab bagi sebuah kawasan geografi yang tertentu. Kumpulan tentera darat adalah organisasi tempur terbesar yang diperintah oleh seorang panglima—biasanya berpangkat Jeneral atau Fil Marsyal—dan ia secara umumnya mengandungi anggota antara 400,000 dan 1,000,000 askar.

Di dalam Angkatan Tentera Poland dan bekas Tentera Merah Soviet, sebuah kumpulan tentera darat dipanggil sebagai Barisan. Padanan untuk kumpulan tentera darat dalam Tentera Darat Imperial Jepun (IJA) ialah Tentera Darat Besar (*Sō-gun* (総軍)).

Kumpulan tentera darat boleh menjadi formasi multi-nasional. Sebagai contoh, dalam Perang Dunia II, Kumpulan Tentera Darat Selatan (juga dikenali sebagai Kumpulan Tentera Darat Ke-6 AS) mengandungi Tentera Darat Ketujuh Amerika Syarikat dan Tentera Darat Pertama Perancis; Kumpulan Tentera Darat Ke-21 meliputi Tentera Darat Kedua British, Tentera Darat Pertama Kanada dan Tentera Darat Kesembilan Amerika Syarikat.

Dalam penggunaan Tentera Darat AS, nombor bagi kumpulan tentera darat dinyatakan dalam angka Arab (contohnya, "Kumpulan Tentera Darat Ke-12"), manakala nombor bagi tentera darat medan disebut mengeja (contohnya, "Tentera Darat Ketiga").
**Nona** (digayakan dalam huruf besar) ialah kumpulan penyanyi wanita Malaysia yang ditubuhkan pada 2021. Ahli kumpulan ini terdiri daripada Raja Nuraizureen Raja Azahari (Nona Raja), Angela Low Kar Yee (Nona Lela) dan Erika Rianty Anthony (Nona Rika). Kumpulan ini mula meraih kejayaan komersial menerusi single sulung mereka, "Kasuari".

Kerjaya
-------

Nona ditubuhkan pada 2021 oleh pasangan penyanyi Akim Ahmad dan Stacy di bawah label milik mereka, Rhythm & Rhyme Entertainment setelah menyedari kemunculan kumpulan gadis yang semakin mendapat perhatian di industri muzik Malaysia. Menurut Stacy, idea untuk menubuhkan sebuah kumpulan gadis mula diutarakan pada 2019. Stacy berkata kepada *mStar Online*: "Perancangan nak mewujudkan Nona ini sejak 2019 lagi, tapi agak terbatas sebab sibuk dengan kerja sendiri. Apabila sudah ada pengetahuan dan berdasarkan pengalaman, jadi saya dan Akim memikirkan sudah sampai waktu untuk berkarya kepada orang lain pula. Konsep dan hala tuju yang ada ini kami cuba terapkan kepada orang baru lengkap dengan lagu mereka sekali".

Ahli kumpulan Nona terdiri daripada Raja Nuraizureen Raja Azahari, Angela Low Kar Yee dan Erika Rianty Anthony. Sebelum penubuhan Nona, Rika ialah salah seorang peserta *Mentor Milenia 2019* di bawah bimbingan Stacy. Biarpun dikatakan bakal bersaing dengan kumpulan Dolla, Rika bagaimanapun berkata kemunculan Nona bukan untuk menyaingi kumpulan itu. Nona mula membuat penampilan sulung mereka pada 21 Mei 2021 dengan melancarkan single pertama mereka, "Kasuari". Sejak dikeluarkan, ia berjaya meraih hampir 28,000 tontonan di YouTube.

Bakat
-----

Nona mengetengahkan genre M-Pop. Mereka juga dikenali menerusi vokal harmoni dan tarian bertenaga.

Diskografi
----------

Single| Tajuk | Tahun |
| --- | --- |
| "Kasuari" | 2021 |
|

Rujukan
-------

1. ↑  Sudirman Mohd Tahir (24 Mei 2021). "Nona ada kelebihan tersendiri". Harian Metro. Dicapai pada 31 Mei 2021.
2. ↑  Khai Azfar (24 Mei 2021). "Baru tahu! Kumpulan Nona rupanya adak didik Akim Ahmad, Stacy". Murai.my. Dicapai pada 11 Jun 2021.
3. ↑  Padin (22 Mei 2021). "Bakal jadi pencabar Dolla? Akim dan Stacy lahirkan Nona". XTRA. Dicapai pada 11 Jun 2021.
4. ↑  Juliana Johar (23 Mei 2021). "Akim, Stacy tubuh girl band Nona bukan sebab nak curi populariti Dolla". mStar Online. Dicapai pada 31 Mei 2021.
5. ↑  Zaidi Mohamad (23 Mei 2021). "Nona bukan mahu saingi Dolla". Berita Harian. Dicapai pada 31 Mei 2021.
6. ↑  Mohd Haikal Isa (27 Mei 2021). "Nona bukan klon Dolla". Kosmo!. Dicapai pada 31 Mei 2021.
7. ↑  "All-girl band Nona's debut single garnered 28,000 views" [Single sulung kumpulan gadis Nona raih 28,000 tontonan] (dalam bahasa Inggeris). The Star Online. 28 Mei 2021. Dicapai pada 31 Mei 2021.
8. ↑  Sudirman Mohd Tahir (25 Mei 2021). "Nona makin serasi". Harian Metro. Dicapai pada 11 Jun 2021.
9. ↑  Budiey (22 Mei 2021). "NONA, band girl yang bakal mencuri perhatian, lancar single sulung berjudul Kasuari". Sensasi Selebriti. Dicapai pada 11 Jun 2021.
10. ↑  "This is the indomitable rise of Malaysian Pop" [Inilah kebangkitan mendadak Pop Malaysia] (dalam bahasa Inggeris). Men's Folio. 1 Jun 2021. Dicapai pada 11 Jun 2021.
Muzium Sultan Abu Bakar
**Muzium Sultan Abu Bakar** ialah sebuah muzium di Pekan, Pahang, Malaysia yang memiliki himpunan barang-barang sejarah yang kaya. Terletak di Jalan Sultan Ahmad, muzium ini mempamerkan barang-barang antik yang termasuk banyak barang-barang China kuno yang diperbuat daripada kaca dan tembikar, serta barang-barang yang berkaitan dengan sejarah semula jadi, arkeologi, etologi, dan raja. 

Sejarah Pahang, khususnya yang berkenaan dengan raja-raja kunonya, didokumenkan dengan baik dalam muzium ini. Bangunan muzium ini adalah tempat kediaman Residen British yang pertama di Pahang, dan bertarikh 1880-an. Sejak masa itu, bangunan ini telah digunakan sebagai ibu pejabat Angkatan Tentera Jepun semasa pendudukan Jepun dan kemudiannya, sebagai Istana rasmi al-Marhum Sultan Abu Bakar.

Rujukan
-------

Kepingan logam di depan bangunan Muzium SAB.
* Pahangtourism.com Diarkibkan 2006-05-17 di Wayback Machine

|  |  |
| --- | --- |
|  | Wikimedia Commons mempunyai media berkaitan ***Muzium Sultan Abu Bakar*** |
| Kumpulan → | 16 |
| --- | --- |
| ↓ Kala |
| 2 | 8  O |
| 3 | 16  S |
| 4 | 34  Se |
| 5 | 52  Te |
| 6 | 84  Po |
| 7 | 116  Lv |

Chalcogens
**Unsur kumpulan 16** juga dikenali sebagai **kumpulan oksigen** atau **kumpulan kalkogen** merupakan kumpulan unsur kimia yang terkandung dalam lajur ke-16 (sistem IUPAC) jadual berkala unsur. Nama lama kumpulan ini ialah VIB atau VIA. Kumpulan ini terdiri daripada oksigen (**O**), sulfur (**S**), selenium (**Se**), telurium (**Te**), unsur radioaktif polonium (**Po**), dan unsur sintetik livermorium (**Lv**).

Sebagai mana kumpulan unsur lain, unsur-unsur dalam kumpulan ini juga menunjukkan corak dalam konfigurasi elektronnya, terutamanya petala paling luar, dan seterusnya sifat kimia mereka.

| Z | Unsur | Bilangan elektron/petala |
| --- | --- | --- |
| 8 | oksigen | 2, 6 |
| 16 | sulfur | 2, 8, 6 |
| 34 | selenium | 2, 8, 18, 6 |
| 52 | telurium | 2, 8, 18, 18, 6 |
| 84 | polonium | 2, 8, 18, 32, 18, 6 |
| 116 | livermorium | 2, 8, 18, 32, 32, 18, 6 |

Sebatian kalkogen yang lebih berat (terutamanya sulfida, selenida, dan telurida) secara umumnya dikenali sebagai **kalkogenida**. Oksida tidak dikategorikan sebagai kalkogenida melainkan jika ia bersebati dengan kalkogen berat yang lain.. Nama kalkogen secara amnya berasal daripada bahasa Greek yang bermaksud "pembentuk bijih" (*chalcos* bererti *bijih* dan *-gen* bererti *pembentukan*). 

Oksigen dan sulfur adalah unsur bukan logam, manakala polonium, selenium dan telurium merupakan semikonduktor separa logam (bermaksud sifat elektriknya di antara logam dan penebat). Namun, telurium dan selenium sering dianggap sebagai logam apabila dalam keadaan asas.

Kalkogen biasanya merupakan mineral seperti pirit (FeS2) yang merupakan bijih besi.

Nombor pengoksidaan kalkogen secara umumnya -2 dalam kalkogenida tetapi nilai lain seperti -1 dalam pirit juga boleh diperolehi. Nombor pengoksidaan tertingginya pula ialah +6 (ditemui dalam sulfat, selenat dan telurat, seperti asid sulfurik atau natrium selenat (Na2SeO4)).

Lihat juga
----------

* Kalkogenida emas

Nota
----

1. ↑  Templat:Ref patent
2. ↑  A Second Note on the Term "Chalcogen"

| * l
* b
* s
Jadual berkala |
| --- |
| Susun atur | Piawai • Menegak • Nama penuh • Nama dan jisim atom • Logam dan bukan logam • Blok • Valens • Tatarajah elektron • Jisim atom • Keelektronegatifan • Alternatif |
| Senarai unsur | Nama • Simbol atom • Nombor atom • Takat didih • Takat lebur • Ketumpatan • Jisim atom |
| Kumpulan | 1 •  2 •  3 •  4 •  5 •  6 •  7 •  8 •  9 •  10 •  11 •  12 •  13 •  14 •  15 •  16 •  17 •  18 |
| **Kala:** | 1 •  2 •  3 •  4 •  5 •  6 •  7 •  8 |
| Siri | Alkali •  Logam alkali bumi •  Lantanid •  Aktinid •  Logam peralihan •  Logam lemah •  Metaloid •  Bukan logam •  Halogen •  Gas adi |
| Blok | blok-s •  blok-p •  blok-d •  blok-f •  blok-g |
***Cēterīs pāribus*** merupakan istilah dalam bahasa Latin, yang secara harafiah dalam bahasa Melayu dapat diterjemahkan sebagai "*dengan hal-hal lainnya tetap sama*", dan dalam bahasa Inggeris biasanya diterjemahkan sebagai "*all other things being equal*."

Dalam ilmu ekonomi, istilah *ceteris paribus* seringkali digunakan, iaitu sebagai suatu andaian untuk memudahkan pelbagai formulasi dan keterangan daripada pelbagai jenis anggapan ekonomi.

Sebagai contoh, dapatlah dikatakan bahawa:

Harga dari daging lembu akan meningkat — *ceteris paribus* — apabila kuantiti daging lembu yang diminta oleh pembeli juga meningkat.
Dalam contoh tersebut, penggunaan *ceteris paribus* adalah untuk menyatakan hubungan pengendalian antara harga dan kuantiti suatu barang (daging lembu). *Ceteris paribus* di sini bermaksud bahawa andaian yang diambil ialah mengabaikan pelbagai jenis faktor yang diketahui dan yang tidak diketahui yang dapat mempengaruhi hubungan antara harga dan kuantiti permintaan. Faktor-faktor tersebut tamsilnya termasuk: harga barang pengganti (tamsilnya harga daging ayam atau daging kambing), tingkat mengelakkan risiko para pembeli (tamsilnya ketakutan pada penyakit lembu gila), atau adanya tingkat permintaan keseluruhan terhadap suatu barang tanpa melihat tingkat harganya (tamsilnya perpindahan masyarakat kepada vegetarianisma).

|  |  |
| --- | --- |
| Ikon tunas | Rencana berkaitan bahasa ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Cencurut Air** (bahasa Inggeris: *Himalayan Water Shrew*) ialah sejenis mamalia. Nama sainsnya *Chimarrogale phaeura*.

Taburan
-------

Cencurut Air mempunyai taburan luar di China, India, Jepun, Laos, Myanmar, Taiwan, dan Vietnam.

Ciri-ciri
---------

Cencurut Air adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan : Insectivora, tergolong dalam keluarga :Soricidae. Cencurut Air adalah haiwan berdarah panas, melahirkan anak, menjaga anak, dan mempunyai bulu di badan.

Jantung Cencurut Air terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Cencurut Air berdarah panas, melahirkan anak, menjaga anak, dan mempunyai bulu di badan. Cencurut Air akan menjaga anaknya sehingga mampu berdikari.

Pengekalan
----------

Cencurut Air merupakan haiwan yang dilindungi and memerlukan lesen pemburuan.

Rujukan
-------

* Insectivore Specialist Group 1996. Chimarrogale himalayica. 2006 IUCN Red List of Threatened Species.  Downloaded on 30 Julai 2007.
Konsep asas cetakan timbulan. *A* ialah blok atau matriks; *B* ialah kertas; garisan hitam tebal ialah kawasan berdakwat. (Ketebalan dakwat dibesar-besarkan di sini untuk memudahkan ilustrasi.)
**Cetakan timbulan** ialah kaedah pencetakan di mana blok cetakan, plat atau matriks yang telah menggunakan dakwat pada permukaannya timbul, dibawa bersentuhan dengan kertas. Permukaan timbul (atasan) akan meninggalkan dakwat di atas kertas, manakala kawasan permukaan bawahan tidak. Penekan cetak mungkin tidak diperlukan, kerana bahagian belakang kertas boleh digosok atau ditekan dengan tangan dengan alat mudah seperti brayer atau penggelek. Sebaliknya, dalam percetakan intaglio, kawasan tersembunyi (permukaan bawahan) dicetak. Cetakan timbulan ialah salah satu kelompok teknik cetakan tradisional, bersama-sama dengan keluarga intaglio dan planografi, walaupun perkembangan moden telah mencipta jenis-jenis lain.

Dalam keluarga seni cetak, matriks telah dibuat secara sejarah secara subtraktif, yakni dengan mengeluarkan bahan dari permukaan kawasan yang tidak bertujuan untuk dicetak. Permukaan timbulan yang tinggal kemudian akan menerima dakwat. Kumpulan teknik timbulan termasuk potongan kayu, potongan logam, ukiran kayu, goresan pelega, potongan lino, cap getah, cetakan buih, cetakan kentang, dan beberapa jenis kolagraf.

Dalam kelompok intaglio, kawasan tenggelam dicetak dengan dakwat keseluruhan matriks, kemudian mengelap permukaan supaya hanya dakwat di kawasan ceruk yang tinggal. Tekanan yang lebih besar diperlukan untuk memaksa kertas masuk ke dalam saluran yang mengandungi dakwat, jadi penekan tekanan tinggi biasanya diperlukan. Teknik intaglio termasuk ukiran, goresan, dan titik kering.

Dalam keluarga pencetakan planografik, seperti, keseluruhan permukaan matriks adalah rata dan beberapa kawasan dirawat untuk mencipta imej cetakan. Teknik planografi termasuk litografi dan litografi imbangan.

Biasanya, teknik pelepasan dan intaglio hanya boleh dicampur dengan orang lain daripada kelompok sama dalam halaman bercetak yang sama, melainkan halaman itu dicetak dua kali.

Percetakan teks tradisional dengan jenis alih juga merupakan teknik pelepasan. Ini bermakna potongan kayu lebih mudah digunakan sebagai ilustrasi buku, kerana ia boleh dicetak bersama dengan teks. Ilustrasi intaglio, seperti ukiran, perlu dicetak secara berasingan.

Penerbitan cetakan timbulan pertama Amerika, akhbar berbilang halaman *Publick Occurrences Both Forreign and Domestick*, diterbitkan pada 25 September 1690.

Rujukan
-------

1. ↑  "Panduan Saiz Pencetakan". www.print2paper.co.uk. 22 Februari 2016. Dicapai pada 26 Oktober 2016.
2. ↑  Breig, James (2014). "Early American newspapering". *Colonial Williamsburg*.
**Cencurut Hutan Gigi Putih** (bahasa Inggeris: *Southeast Asian White-toothed Shrew*) ialah salah satu daripada haiwan yang terdapat di Malaysia. Nama sainsnya *Crocidura fuliginosa*.

Taburan
-------

Cencurut Hutan Gigi Putih boleh didapati di Malaysia.

Ciri-ciri
---------

Cencurut Hutan Gigi Putih adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan : Insectivora, tergolong dalam keluarga :Soricidae. Cencurut Hutan Gigi Putih adalah haiwan berdarah panas, melahirkan anak, menjaga anak, dan mempunyai bulu di badan.

Jantung Cencurut Hutan Gigi Putih terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Cencurut Hutan Gigi Putih berdarah panas, melahirkan anak, menjaga anak, dan mempunyai bulu di badan. Cencurut Hutan Gigi Putih akan menjaga anaknya sehingga mampu berdikari.

Pengekalan
----------

Cencurut Hutan Gigi Putih merupakan haiwan yang dilindungi and memerlukan lesen pemburuan.

Pautan luar
-----------

* Southeast Asian White Toothed.[*pautan mati kekal*]
**Khairul Hafiz bin Abdul Rahman** merupakan salah seorang penulis di Malaysia yang berasal dari negeri Pahang, dan aktif menulis di Johor.

Khairul Hafiz turut menggunakan nama pena Serunai Faqir dan dilahirkan di Pekan, Pahang pada 10 Oktober 1972 sebelum mengikuti keluarganya berpindah ke Johor Bahru. Beliau kemudiannya menetap di Muar ketika usianya sembilan tahun.

Beliau memiliki Ijazah Sarjana Muda Undang-Undang, UKM, dan Diploma Pengurusan & Pentadbiran Awam (INTAN). Beliau bertugas sebagai Pegawai Tadbir Diplomatik(PTD) pada 1998 hingga 2006 sebelum mengambil keputusan menulis sepenuh masa dan menjadi tenaga pengajar muzik tradisional.

Beliau aktif menulis sejak 1989 dan merupakan ahli KEPEZI (Kelab Penulis Zaharah Nawawi). Beliau juga merupakan penulis tamu untuk majalah Senibeladiri sehingga kini dalam ruangan Gendang Silat.

Pencapaian
----------

Beliau pernah memenangi Hadiah Penghargaan Cerpen Remaja dan Umum, Hadiah Sastera Kumpulan Utusan (HSKU) Exxon Mobil 2006, Hadiah Sastera Darul Takzim 2007 (Cerpen Eceran), Hadiah Penghargaan Cerpen Remaja dan Umum, Hadiah Sastera Kumpulan Utusan (HSKU) Exxon Mobil 2007.

Karya
-----

1. Mantera hitam ; Alaf 21 , 2009.
2. Mencari gayung : kumpulan cerpen ; Dewan Bahasa dan Pustaka, 2009.
3. Dewangga sakti ; PTS One Sdn.Bhd, 2007.
4. Lagukan senandung itu ; Dewan Bahasa dan Pustaka, 2007.

Antologi yang turut memuatkan karya beliau ialah Antologi Cerpen Kanak-Kanak "Mangkuk Tempurung Nenek"(AMN Publication, 2007) dan Antologi Cerpen dan Puisi HSKU Exxon Mobil 2006 & 2007. Kini bertugas sebagai editor di Pekan Ilmu Publications.

Blog beliau boleh dilayari menerusi laman  Diarkibkan 2011-10-10 di Wayback Machine

Pautan luar
-----------

* Biodata Penulis Johor.
Semangkuk nasi.
**Nasi** (Jawi: ‏‏ناسي‎‎‎code: ms is deprecated ‎) ialah beras yang telah dimasak atau "ditanak" secara direbus mahupun dikukus; penanakan ini bertujuan membangkitkan aroma nasi dan membuatkannya lebih lunak dapat dimakan tetapi masih terjaga konsistensinya.

Cara menanak nasi
-----------------

Beras yang hendak dimasak perlu dibilas sebanyak 3 kali untuk membuang kanji berlebihan daripada setiap butir beras agar nasi yang dimasak menjadi gebu, tidak lembik dan tidak mudah basi. Air yang dimasukkan untuk memasak beras mesti disukat agar mencapai isipadu sama dengan jumlah beras kemudiannya ditambah sedikit lagi lebih pada paras satu ruas jari agar mudah disejat. Penanakan nasi dengan air berlebihan dalam proses perebusannya akan menghasilkan bubur. Di Asia dan Amerika Latin, nasi biasanya dimasak menggunakan pemasak nasi.

Warna nasi yang telah masak atau ditanak bergantung kepada jenis beras yang digunakan. Pada umumnya, warna nasi ialah putih jika beras yang digunakan berwarna putih. Beras merah atau beras hitam akan menghasilkan warna nasi yang serupa dengan warna berasnya. Kandungan amilosa yang rendah pada pati beras akan menghasilkan nasi yang cenderung kepada lut sinar dan melekat. Pulut yang patinya hanya mengandungi sedikit amilosa dan hampir semuanya berupa amilopektin, memiliki sifat seperti itu. Beras Jepun (*japonica*) untuk sushi mengandungi kadar amilosa sekitar 12-15% sehingga nasinya lebih melekat daripada nasi yang dimakan di Asia Tropika yang kadar amilosanya sekitar 20%. Pada umumnya, beras dengan kadar amilosa lebih daripada 24% akan menghasilkan nasi yang tidak lekat, keras, dan mudah terpisah-pisah.

Nasi dimakan oleh sebahagian besar penduduk Asia sebagai sumber karbohidrat utama dalam menu seharian. Nasi sebagai makanan ruji biasanya dihidangkan bersama lauk sebagai pelengkap rasa dan juga melengkapi keperluan gizi seseorang. Nasi dapat diolah lagi bersama bahan makanan lain menjadi masakan baru, seperti nasi goreng, nasi lemak atau nasi kerabu.

Nasi sebagai sumber khasiat
---------------------------

Nasi membekalkan khasiat karbohidrat yang kompleks untuk memberi tenaga kepada aktiviti fizikal tubuh badan. Ia rendah lemak dan garam serta tidak mempunyai kolestrol. Ia juga bebas daripada sebarang pengawet atau perisa tambahan, bebas daripada gluten dan mempunyai indeks glisemik yang rendah.

Lihat juga
----------

* Padi
* Beras
* Ketupat nasi

Rujukan
-------

1. ↑  "tanak". *Kamus Dewan* (ed. ke-4). Dewan Bahasa dan Pustaka Malaysia. 2017.
2. ↑  "nasi". *Kamus Dewan* (ed. ke-4). Dewan Bahasa dan Pustaka Malaysia. 2017.
3. 1 2  Nur (16 Januari 2020). "Cara Masak Nasi Putih, Beras Basmathi & Beras Perang Yang Gebu & Lembut". Rasa. Dicapai pada 17 Mac 2022.
4. ↑  Dan Souza (17 November 2018). *The Best Way to Cook Rice is All About the Right Ratio | What's Eating Dan?*. America's Test Kitchen. Dicapai pada 17 Mac 2022.
Dato' **Khairul Idham bin Pawi** (lahir 20 September 1998) merupakan seorang pelumba motosikal Malaysia.

Kerjaya
-------

Dia membuat penampilan Grand Prix sebagai wildcard di Aragon dimasukkan oleh Honda Team Asia menunggang Honda, beliau menamatkan perlumbaan di tempat ke-25.

Pada 2016, Pawi membuat kemunculan sulung sepenuh masa di Kejohanan Dunia Moto3 dengan pasukan yang sama, bersama pelumba motorsikal Jepun Hiroki Ono. Pawi memenangi Grand Prix kedua musim ini dalam perlumbaan basah di Argentina.

Kemudian pada musim ini di Grand Prix Jerman, Pawi mengambil petak ke-20 pada grid, tetapi telah membuatkan dirinya sebagai seorang pakar cuaca basah, dengan memimpin perlawanan hanya selepas enam pusingan. Beliau memenangi perlawanan dengan hanya lebih 11 saat dari pelumba Andrea Locatelli, yang bergerak dari petak ke-10 dalam grid perlumbaan.

Statistik kerjaya
-----------------

### Kerjaya pra-Grand Prix

2012- 11th, Malaysian Cub Prix WIRA Championship #45 Honda  

2013- 7th, Malaysian Cub Prix WIRA Championship #26 Honda  

2013- 4th, Asia Dream Cup #10 Honda CBR250R  

2014- 1st, Malaysian Cub Prix WIRA Championship #28 Honda  

2014- 1st, Asia Dream Cup #1 Honda CBR250R  

2015- 6th, FIM CEV Moto3 Junior World Championship #98 Honda NSF250R  

### Perlumbaan motosikal Grand Prix

#### Mengikut musim

| Musim | Kelas | Motosikal | Pasukan | Nombor | Lumba | Menang | Podium | Balap | FLap | Mt. | Plcd |
| --- | --- | --- | --- | --- | --- | --- | --- | --- | --- | --- | --- |
| 2015 | Moto3 | Honda | Honda Team Asia | 89 | 1 | 0 | 0 | 0 | 0 | 0 | NC |
| 2016 | Moto3 | Honda | Honda Team Asia | 89 | 9 | 2 | 2 | 0 | 1 | 54\* | 10th\* |
| Jumlah |  |  |  |  | **10** | **2** | **2** | **0** | **1** | **54** |  |

 \* Musim kini dalam persiapan.

#### Perlumbaan mengikut tahun

| Tahun | Kelas | Motosikal | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pos. | Mt. |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015 | Moto3 | Honda | QAT | AME | ARG | SPA | FRA | ITA | CAT | NED | GER | IND | CZE | GBR | RSM | ARA25 | JPN | AUS | MAL | VAL | NC | 0 |
| 2016 | Moto3 | Honda | QAT22 | ARG1 | AME20 | SPA14 | FRA14 | ITARet | CATRet | NEDRet | *GER*1 | AUT27 | CZERet | GBR22 | RSM22 | ARA22 | JPN19 | AUSRet | MAL | VAL | 19th\* | 54\* |

 \* Musim kini dalam persiapan.

Rujukan
-------

1. ↑  Moto3: Khairul Idham 'Mengganas' Sejak Berusia 14 Tahun, Bukan Baru Suryati Mohd Nor. mStar. (4 April 2016)

Pautan luar
-----------

* Profile on MotoGP.com
**Carta Gantt** ialah carta yang dibuat untuk bagi mewakili proses kawalan penghasilan dalam industri. Carta ini memakai grafik berbatang. Penciptanya ialah Henry L. Gantt. Beliau memakai carta ini untuk menjelaskan hubungan antara produksi di industri semasa Perang Dunia Pertama. Jadual setiap kegiatan diwakili oleh garis mendatar yang lurus. Tempoh pekerjaan pula ditentukan dengan ukuran panjang garis. Carta Gantt digunakan bagi jadual ringkas atau projek-projek yang terpisah satu sama lain. Grafik kemajuan pekerjaan pula boleh disertakan dengan *lengkung S*. Bentuk S pada carta Gantt dianggap wajar oleh kerana kegiatan proses yang lambat di awal dan akhir bahagian, tetapi cepat di tengah-tengah proses. Carta Grantt memberikan penjelasan bahawa tahap awal proses berlangsung lambat karena masih memerlukan penyelesaian tahap persiapan dengan biaya yang kecil. Pada tahap pertengahan, Carta Grantt menampilkan kemajuan pekerjaan oleh kerana biaya proses yang lebih banyak. Menjelang akhir proses, carta Gantt menampilkan kemajuan pekerjaan yang kembali melambat akibat waktu penyelesaian yang lama.

Contoh
------

Dalam jadual di bawah, ada tujuh langkah, dilabel *a* hingga *g*. Sebilangan proses boleh dibuat serentak (*a* dan *b*), tetapi yang lain tidak boleh bermula selagi proses pendahulu siap (*c* dan *d* tidak boleh dimulakan selagi *a* belum tamat). Tambahan lagi, setiap proses memiliki tiga anggaran tempoh: anggaran optimistik (*O*), anggaran paling mungkin (*M*), dan anggaran pesimistik (*P*). Tempoh jangkaan (*TE*) dianggar dengan taburan kebarangkalian beta dengan formula (*O* + 4*M* + *P*) ÷ 6.

| Aktiviti | Pendahulu | Tempoh jangkaan (hari) | Tempoh dikira (*TE*) |
| --- | --- | --- | --- |
| Opt. (*O*) | Normal (*M*) | Pes. (*P*) |
| *a* | — | 2 | 4 | 6 | 4.00 |
| *b* | — | 3 | 5 | 9 | 5.33 |
| *c* | *a* | 4 | 5 | 7 | 5.17 |
| *d* | *a* | 4 | 6 | 10 | 6.33 |
| *e* | *b*, *c* | 4 | 5 | 7 | 5.17 |
| *f* | *d* | 3 | 4 | 8 | 4.50 |
| *g* | *e* | 3 | 5 | 8 | 5.17 |

Setelah siap, carta Gantt atau rajah jaringan dapat dihasilkan.

Carta Gantt dihasilkan dengan Microsoft Project. Nota: (1) Haluan kritikal adalah berwarna merah, (2) Tempoh apungan ditandai garis hitam pada aktiviti tak kritikal, (3) Memandangkan hari Sabtu dan Ahad bukan hari bekerja dan tidak disertakan dalam jadual, sesetengah palang pada carta adalah lebih panjang sekiranya turut melibatkan hari-hari itu.

Rujukan
-------

1. ↑  Hidayat, S. dan Maranatha Wijayanigtyas (2019). *Manajemen Konstruksi Dalam Perspektif Administrasi Pembangunan dan Pemasaran* (PDF). Surabaya: PT Muara Karya. m/s. 36. ISBN 978-602-53690-9-4.
Untuk kegunaan lain, sila lihat Cindai.

***Cindai*** merupakan sebuah siri drama televisyen Malaysia 2019 arahan Azman Yahya lakonan Ayda Jebat, Syazuwan Hassan, Nazim Othman, Raysha Rizrose dan Fatin Afeefa. Siri ini memulakan tayangan perdana di Slot Samarinda TV3 dari 23 Disember 2019 hingga 15 Januari 2020 menggantikan *Dia Yang Ku Cinta'*. Tajuk drama ini diambil daripada lagu nyanyian Dato' Sri Siti Nurhaliza yang bertajuk sama.

Siri ini boleh didapati melalui penstriman dalam talian di saluran YouTube rasmi TV3.

Sinopsis
--------

Kisah tentang kehidupan seorang gadis yang menghidapi gangguan bipolar bernama Cindai, dia juga seorang gelandangan kerana tidak mempunyai saudara yang boleh di tumpang. Namun disisinya sentiasa ditemani dan dijaga oleh seorang insan bernama Amir. Amir setia bersama Cindai dan sentiasa berada di sisi Cindai di saat susah dan senang.

Cindai Reihana membesar di rumah anak yatim setelah kematian kedua ibu bapanya. Dia juga mempunyai kecacatan di mata yang menyebabkan dirinya sering disisihkan dan dibuli oleh rakan-rakan. Cindai membesar menjadi seorang pemberontak. Sehinggalah dia berjumpa dengan Iskandar, satu-satunya insan yang melayannya dengan baik. Dia mula jatuh hati. Namun, Cindai kecewa apabila mendapat tahu Iskandar sudah berkahwin. Dia kemudiannya tekad hendak memisahkan Iskandar dan Yasmin agar dia dapat memiliki cinta Iskandar.

Pelakon
-------

### Pelakon utama

* Ayda Jebat jsebagai Cindai Reihana
* Syazuwan Hassan sebagai Iskandar

### Pelakon pembantu

* Nazim Othman sebagai Amir
* Raysha Rizrose sebagai Yasmin
* Fatin Afeefa sebagai Mikayla
* Catriona Ross sebagai Dato' Seri Kalsom
* Niezam Zaidi sebagai Haniff
* Haeriyanto Hassan sebagai Rudy
* Ainina Ahmad B sebagai Najua
* Annie Mosha sebagai Salmah
* Ameerul Asyraf sebagai Muhammad
* 

### Pelakon undangan

* Mas Khan sebagai Farouk
* Zalfa Zin sebagai Azizah

Penerbitan
----------

Menurut Ayda Jebat yang memegang watak tajuk, beliau dihujani pelbagai mesej peribadi di Instagram mengenai watak yang dibawakannya: "Saya paparkan realiti kehidupan sebenar. Orang luar harus tahu ramai golongan gangguan bipolar yang menderita di sebalik kegembiraan. Ada yang gelar saya persis watak Chucky dalam filem *Child’s Play* dan *Joker*. Ada juga yang menghantar komen bukan-bukan dengan mengatakan saya wanita psiko dan gila. Saya juga menerima mesej daripada pesakit bipolar disorder yang mengakui terganggu dengan watak yang saya bawakan itu. Niat saya hanya satu iaitu nak memberi pendedahan mengenai penyakit ini."

Rujukan
-------

1. ↑  Drama Cindai (TV3) My Info Taip (23 Disember 2019). Dicapai pada 8 Januari 2020.
2. ↑  Drama Cindai temui penonton malam ini Diarkibkan 2020-11-25 di Wayback Machine Kool FM (23 Disember 2019). Dicapai pada 8 Januari 2020.
3. ↑  *Cindai (2019): Episod Penuh*. *YouTube*. TV3. Dicapai pada 8 Januari 2020.
4. 1 2  Najiy Jefri (3 Januari 2020). Kerana Cindai, Ayda Jebat tak disenangi *Harian Metro*. Dicapai pada 8 Januari 2020.
5. ↑  Drama Ayda Jebat dedah ciri-ciri watak dalam drama Cindai Diarkibkan 2020-09-23 di Wayback Machine Hot FM (2 Januari 2020). Dicapai pada 8 Januari 2020.